Ad naf seg tama nniḍen tamsalt tayeḍ deg wayen yerzan iɣeblan n tmetti i yettilin deg-s, s tmentilt n tkellax n yilmeẓyen n tura i teqcicin anda nettwali mačči ala argaz i isexṣaren maca tikwal tulawin ttaknt afus deg yiman-nsent yenɣa-tent laman ur d-ttakint alamma icerreg ugeddid, lawan deg ur tenfiɛ nndama, anect-a issebgen-it-id s teqcict ineddmen nettat yumnen uccen, yumnen tella tayri deg wul n yilmeẓyen n tallit-a ideg nettidir, anect-a ad as-nexdem assaɣ ɣer wayen d-twala Sima deg tudert-is, axir nettat iɛafen irgazen ur nettamen ara imeslayen-nsen, yeddren deg tlelli, ur tettwali ara tudert-is ilaq ad teqqen ɣer urgaz akken ad ttidir, mca s tayri yeṣfan, d win ara tt-id-ifehmen anect-a nettidir-it-id nekkenti s timamd-nneɣ d amedya seg wigad yettidiren deg tmetti-a imi nettuneḥsab seg-s ula d nekkenti d anect-a i nessarem, ulah taqcict ara yagin win ara tt-iqadren, ara tt-iḥemmlen akken tella, d aɣen seg yisental neɣ n yimedyaten i dyesebganayen assaɣ meqqren gar wayen d-yewwi unaggal-a deg udlis-is akked d tmetti, d asentel n yilmeẓyen yerwan aḥebber ɣef yimal-nsen, ttnadin akk tawil deg tmurt n uraju tin yeḥwaǧen siwa adrim akken ad ttiliḍ mechur akken qqaren idrimen ttaggan abrid deg lebḥer, ttarran aɣyul deg tqacuct, win ur ten-sɛi ɣas d amussnaw i yella, ur d-yettban ara anect-a d ayen nettwali s wallen-nneɣ amaru amzun yettawi-yaɣ-d tiɣawsiwin nedder-itent ula d nekkni ur xḍint ara timetti-nneɣ.